# **Д О Г О В О Р**

Днес,09.12.2015 г., в гр. София между:

# 1. НАЦИОНАЛЕН ИНСТИТУТ ПО ГЕОФИЗИКА, ГЕОДЕЗИЯ И ГЕОГРАФИЯ – БАН (НИГГГ-БАН), със седалище и адрес на управление: гр. София 1113, ул. “Акад. Г. Бончев”, бл. 3, ЕИК по Булстат 175905823, представляван от проф. д-р Светослав Симеонов - Директор и Антония Стойнова– главен счетоводител, наричан по-долу за краткост ВЪЗЛОЖИТЕЛ, от една страна,

И

2. МАРВЕЛ ООД , ЕИК 010486426, със седалище и адрес на управление: гр. Пловдив 4004, район Южен, ул. „Кукленско шосе“ № 12, тел.:032 678226 и факс: 032 678021, представлявано от име – заличено – чл. 2, ал. 1 ЗЗЛД, с ЕГН – заличено – чл. 2, ал. 1 ЗЗЛД, в качеството и на управител, наричано по-долу – ИЗПЪЛНИТЕЛ, на основание чл. 101e, ал. 1 от Закона за обществените поръчки (ЗОП), се подписа настоящия договор за следното.

**Страните се споразумяха за следното:**

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейностите посочени в техническото задание /Приложение№1 от настоящия договор/ и в техническо предложение от изпълнителя /Приложение №2 от договора/ в изпълнение на проект: **“Доставка и монтаж на оборудване и апаратура за хидрохимичен мониторинг на подземните води в долината на р. Огоста между гр. Чипровци и яз. „Огоста” по проект “Замърсяване на река Огоста с арсен – връзка между биогеохимичните процеси в почвите на заливната тераса и речната динамика" (“Arsenic contamination of Ogosta river: Linking biogeochemical processes in floodplain soils with river system dynamics"), № IZEBZO\_142 978 с кратко име ASCOR от Българо-швейцарската програма за научни изследвания“**, както и да извършитестването на монтираното оборудване и обучението на персонала.

**ІІ. ЦЕНА И УСЛОВИЯ НА ПЛАЩАНЕ**

Чл. 2. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ след извършената доставка и монтаж на оборудването и апаратурата по чл. 1, сумата съгласно ценовата оферта на ИЗПЪЛНИТЕЛЯ от 57 212 лв. /петдесет и седем хиляди двеста и дванадесет лева/ без ДДС /Приложение № 3/.

Уговореното възнаграждение включва окончателните цени на:

а/ доставката, монтажа и калибрирането на апаратурата;

б/ доставката и инсталацията на програмните продукти;

в/ абонамент за ползване на система за автоматичен пренос и съхранение на данните от мониторинга на подземните води в долината на р. Огоста с достъп, визуализация и обработка на данните през специализиран интернет портал за мониторинг на подземни води към външен отдалечен сървър за минимален период от две години;

б/ гаранционно обслужване;

в/ разходите за опаковка, маркировка, транспорт, застраховка и други, а при внос и митническите сборове и такси;

г/ проверка на готовността за работа на монтираното оборудване и обучението на персонала, съобразно изискванията, посочени в техническата спецификация.

Чл. 3. (1) ВЪЗЛОЖИТЕЛЯТ заплаща на изпълнителя уговореното възнаграждение в български левове по банковата сметка на изпълнителя, посочена в офертата, в следните срокове:

* 50% /петдесет процента/ авансово плащане по банков път, в срок от 5 работни дни от датата на подписване на настоящия договор и след получаване на оригинална фактура;
* 30% /тридесет процента/ след доставката, монтажа и калибрирането на цялото оборудване, посочено в техническата оферта на изпълнителя и двустранно подписан приемо - предавателен протокол в срок до 10 работни дни, след получаване на оригиналната фактура;
* 20% /двадесет процента/ след успешно тестване на инсталираните автоматични системи за мониторинг, на системата за автоматичен пренос и съхранение на данните и след приключване на обучението на персонала, удостоверени с двустранно подписан приемо - предавателен протокол, в срок до 10 работни дни, след получаване на оригиналната фактура.

(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в банковата сметка в срок от 3 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

|  |
| --- |
| Чл. 4. Договорената цена е окончателна и не подлежи на актуализация за срока на настоящия договор. |
|  |

|  |
| --- |
| **ІІІ. СРОК, МЯСТО И КАЧЕСТВО**  **НА ИЗПЪЛНЕНИЕ** |
|  |
|  |
| Чл.5.  (1)  Договорът влиза в сила от датата на подписването му и има действие до изпълнението на всички задължения на страните по него. |
| (2) Мястото на изпълнение на поръчката е в следните пунктове:  1. Място за доставка, монтаж и калибриране на един брой автоматична система за измерване на ниво, температура и специфична електропроводимост на подземни води: мониторингов кладенец Р4 в землището на с. Гаврил Геново, N 43.397389, E 23.086857;  2. Място за доставка, монтаж и калибриране на един брой автоматична система за измерване на ниво, температура и специфична електропроводимост на подземни води: мониторингов кладенец Р11 в землището на с. Гаврил Геново, N 43.401416, E 23.065635;  3. Място за доставка, монтаж и калибриране на един брой автоматична система за измерване на ниво, температура, специфична електропроводимост, активна реакция (рН), окислително-редукционен потенциал (ORP) и разтворен кислород в подземни води: мониторингов кладенец Р20 в землището на с. Бели мел; N 43.43203, E 22.963624;  4. Мястото за доставка, монтаж и калибриране на един брой система за походни наблюдения на качеството на подземни води с оборудването към нея, един брой специализирана система за пробовземане от подземни води посредством нискодебитно контролирано изпомпване от тръбни кладенци с необходимото оборудване към нея, един брой походен електрически нивомер със звукова и светлинна сигнализация и инсталационните версии на всички програмни продукти, предмет на тази поръчка e на адрес София 1113, ул. „Акад. Г. Бончев” бл. 3, Национален институт по геофизика, геодезия и география към БАН, ст. 332;  (3) Срокът на доставка и монтаж на предмета на поръчката в пълен обем е до 60 (шестдесет) календарни дни от датата на сключване на този договор.  (4) Срокът за създаването на потребителски профил на Възложителя в специализиран интернет портал за мониторинг на подземните води, конфигурирането на всички онлайн и офлайн станции, извършването на необходимите инсталации на специализирания софтуер, тестването на монтираното оборудване и на системата за събиране, пренос, обработка и визуализация на данните и обучението на персонала е до 10 (десет) календарни дни, считано от датата на подписване на приемно-предавателния протокол за монтажа и калибрирането на доставеното оборудване и апаратура;  (5) Срокът за осигуряване на абонамент за ползване на система за автоматичен пренос и съхранение на данните от мониторинга на подземните води в долината на р. Огоста с достъп, визуализация и обработка на данните през специализиран интернет портал за мониторинг на подземни води към външен отдалечен сървър е не по-кратък от две години. |

Чл. 6. (1) ИЗПЪЛНИТЕЛЯТ гарантира доброто качество на доставеното оборудване и неговата годност за функциониране по предназначение.

(2) ИЗПЪЛНИТЕЛЯТ се задължава едновременно с доставката на оборудването и апаратурата да предостави на ВЪЗЛОЖИТЕЛЯТ всички придружаващи вещи и документи – сертификати за качество и технически паспорт, както и др. подобни.

# ІV. ПРИЕМАНЕ И ПРЕДАВАНЕ. ПРЕМИНАВАНЕ НА СОБСТВЕНОСТТА

Чл. 7. Приемането на изпълнението на поръчката се извършва от представители на ИЗПЪЛНИТЕЛЯ и ВЪЗЛОЖИТЕЛЯ чрез съставяне на приемно-предавателни протоколи, удостоверяващи качеството и срока на изпълнението. Представител на ВЪЗЛОЖИТЕЛЯ е доц. Цветан Костадинов Коцев, в качеството му на български водещ изследовател в проекта ASCOR.

Чл.8. Собствеността върху оборудването преминава върху ВЪЗЛОЖИТЕЛЯ от датата на подписване на приемо – предавателния протокол за извършена доставка, монтаж и калибриране на оборудването и програмните продукти посочени в техническото задание.

Чл. 9. ВЪЗЛОЖИТЕЛЯТ може да откаже да приеме оборудването, ако то не отговаря на определените в документацията на обществената поръчка и настоящия договор характеристики и изисквания за качество.

Чл. 10. При извършване на доставката, ИЗПЪЛНИТЕЛЯТ предоставя на ВЪЗЛОЖИТЕЛЯ гаранционната карта за предоставеното оборудването и апаратура.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

# Чл. 11. ИЗПЪЛНИТЕЛЯТ има право:

# т. 1. да получи договореното в чл.1 от настоящия договор възнаграждение;

# т. 2. да иска от ВЪЗЛОЖИТЕЛЯ да приеме качественото и своевременно изпълнение на поръчката;

Чл. 12. (1) ИЗПЪЛНИТЕЛЯТ е длъжен да достави и монтира описаното в техническата спецификация /Приложение № 1/ и техническата оферта на изпълнителя /Приложение №2/, което е неразделна част от настоящия договор оборудване и апаратура, в напълно изправно състояние, в пълна комплектовка и в съответствие по вид, качество и показатели на посочените в офертата.

(2) ИЗПЪЛНИТЕЛЯТ е длъжен да достави оборудването и апаратурата ЗАЕДНО с всички съпътстващи части и др. вещи, както и да предаде документите, които ги придружават, включително и следните документи:

* фактура – оригинал и два броя заверени копия;
* гаранционни карти и технически документи за експлоатация с превод на български език;
* документи за монтаж;
* приемателно – предавателен протокол;

Чл. 13. ИЗПЪЛНИТЕЛЯТ е длъжен да доставя договореното на място определено от НИГГГ-БАН, като предварително уведоми ВЪЗЛОЖИТЕЛЯТ за точните дата и час.

# Чл. 14. ИЗПЪЛНИТЕЛЯТ е длъжен да издаде на ВЪЗЛОЖИТЕЛЯ надлежна фактура за изпълнение на поръчката не по-късно от три дни след изпълнението на поръчката.

# VІ. ГАРАНЦИОННО ОБСЛУЖВАНЕ

Чл. 15. ИЗПЪЛНИТЕЛЯТ гарантира съответствието на качеството на доставеното оборудване и апаратура на изискванията на настоящия договор и неговата годност за функциониране и използване по предназначение.

Чл. 16. /1/ ИЗПЪЛНИТЕЛЯТ е длъжен да извършва безплатно гаранционно обслужване и сервиз за период от 12 /дванадесет/ месеца, считано от датата на приемно-предаването.

/2/ Гаранционното обслужване от страна на ИЗПЪЛНИТЕЛЯ обхваща безвъзмездното отстраняване на отклоненията и повредите на оборудването и апаратурата /негови части/ в рамките на гаранционния срок. Ако повредата не може да се отстрани повреденото оборудване и/или апаратура се заменя с ново, в срок не по-дълъг от 60 дни.

Чл.17. /1/ Гаранционното обслужване и сервиз се осъществява в 5/пет/ дневен срок от уведомяване от страна на ВЪЗЛОЖИТЕЛЯ.

/2/ За отстраняване на отклоненията ВЪЗЛОЖИТЕЛЯТ се задължава да съдейства на ИЗПЪЛНИТЕЛЯ, като му предостави свободен достъп до оборудването.

# VІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 18. ВЪЗЛОЖИТЕЛЯТ има право:

т. 1. да получи в собственост описаното в техническата спецификация оборудване, заедно с придружаващите вещи и документи, съобразно изискванията за качество определени в настоящия договор;

т. 2. да иска ИЗПЪЛНИТЕЛЯТ да достави и предаде описаното в техническата спецификация оборудване, съобразно клаузите на настоящия договор;

т. 3. да иска от ИЗПЪЛНИТЕЛЯ да извърши доставката и монтажа;

т. 4. да иска от ИЗПЪЛНИТЕЛЯ да извърши тестването на монтираното оборудване и обучението на персонала в срок до 10 календарни дни след монтирането на апаратурата;

т.5. да иска от ИЗПЪЛНИТЕЛЯ да осигури абонамент за ползване на система за автоматичен пренос и съхранение на данните от мониторинга на подземните води в долината на р. Огоста с достъп, визуализация и обработка на данните през специализиран интернет портал за мониторинг на подземни води към външен отдалечен сървър за срок не по-кратък от две години.

т.6. да се възползва от правата, включени в гаранционната отговорност.

Чл. 19. ВЪЗЛОЖИТЕЛЯТ е длъжен:

т. 1. да приеме апаратурата и оборудването, съответстващо на подадената оферта и договорените изисквания за качество,

т. 2. да провери апаратурата и оборудването при приемането и да отрази резултатите в двустранен приемо-предавателен протокол.

т. 3. да плати цената на апаратурата и оборудването по посочена от ИЗПЪЛНИТЕЛЯ банкова сметка срещу издадена от последния фактура.

# VІІІ. ОТГОВОРНОСТ ЗА СКРИТИ НЕДОСТАТЪЦИ.

# Чл. 20. При скрити недостатъци на доставената апаратура и оборудването, отклоняващи се от договорените в настоящия договор, ВЪЗЛОЖИТЕЛЯТ, има право:

# т. 1. да развали договора като върне цялото оборудване или части от него и да получи обратно цената заедно с разноските и претърпените вреди;

т. 2. да изисква от ИЗПЪЛНИТЕЛЯТ да отстрани недостатъка за своя сметка;

т. 3. да изисква от ИЗПЪЛНИТЕЛЯ да замени оборудването /съответната част/ с друга от същия вид, модел и характеристики, като по отношение на последната условията на настоящия договор ще се прилагат, считано от доставката й;

т. 4. да задържи вещта и да изисква намаление на цената.

Тези права на ВЪЗЛОЖИТЕЛЯТ се погасяват с изтичането на гаранционният срок посочен от ИЗПЪЛНИТЕЛЯ, от 12 месеца /но не по – малко от 12 месеца/.

**ІХ. НЕУСТОЙКИ**

Чл. 21. (1) В случай на забава на доставката и монтажа ИЗПЪЛНИТЕЛЯТ дължи неустойка 0,5 % за всеки просрочен ден от цената за съответната апаратура и/или оборудване, чието доставяне и монтаж е забавено, но не повече от 10% от общата договорена цена.

В този случай, сроковете за гаранционната отговорност, както и тази за скрити недостатъци, се считат съответно удължени с времето на забава.

(2) В случай на забавяне при изпълнението на предвиденото в Техническата спецификация обучение, ИЗПЪЛНИТЕЛЯТ дължи неустойка 0,5 % от общата цена за всеки просрочен ден, но не повече от 10% от общата договорена цена.

(3) В случай че ИЗПЪЛНИТЕЛЯТ не осигури абонамент за ползване на система за автоматичен пренос и съхранение на данните от мониторинга на подземните води в долината на р. Огоста с достъп, визуализация и обработка на данните през специализиран интернет портал за мониторинг на подземни води към външен отдалечен сървър за срок от две години, ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 0,5 % от общата цена за всеки ден, в който не е осигурен абонамент, но не повече от 10% от общата договорена цена.

Чл. 22. Изплащането на неустойката не лишава изправната страна от правото да търси реално изпълнение и обезщетение за претърпените вреди.

**IX. НЕПРЕДВИДЕНИ ОБСТОЯТЕЛСТВА**

Чл. 23. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

Чл. 24. В случай че страната, която е следвала да изпълни свое задължение по договора, е била в забава, тя не може да се позовава на непреодолима сила.

Чл. 25. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 1 ден от настъпването на непреодолимата сила. При неуведомяване се дължи обезщетение за настъпилите от това вреди.

Чл. 26. Докато трае непреодолимата сила, изпълнението на задълженията на свързаните с теях насрещни задължения се спира.

**X. ПРЕКРАТЯВАНЕ НА ДОГОВОРА**

Чл. 27. (1) Договорът се прекратява с изтичане на уговорения срок и изпълнение на всички задължения на страните.

(2) Преди изтичането на срока, договорът може да бъде прекратен:

1. по взаимно съгласие между страните, изразено в писмена форма;

2. едностранно от възложителя, с едномесечно писмено предизвестие, при забава от страна на изпълнителя при изпълнението на което и да е от задълженията му по договора с повече от 20 работни дни;

3. едностранно от изпълнителя, с двумесечно писмено предизвестие, при забава изпълнение на задължението на възложителя по чл. 3, от договора с повече от 20 работни дни;

4. едностранно от възложителя, без предизвестие, ако в резултат на непредвидени обстоятелства, възникнали след сключването му, не е в състояние да изпълнява договорните си задължения;

5. едностранно от възложителя, когато са настъпили съществени промени във финансирането на обществената поръчка – предмет на договора, извън правомощията на възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

Чл. 28. Договорът може да бъде развален по реда на чл. 87 от ЗЗД.

**ДРУГИ УСЛОВИЯ**

Чл. 29. Всички съобщения във връзка с този договор са валидни, ако са направени в писмена форма, включително и по факс от лицата, представляващи страните или от упълномощени представители.

Чл. 30. Лицата за контакт са, както следва:

на ИЗПЪЛНИТЕЛЯ: лице за контакт: доц. Цветан Костадинов Коцев, телефон 0894-413-096;

на ВЪЗЛОЖИТЕЛЯ: лице за контакт: име – заличено – чл. 2, ал. 1 ЗЗЛД, телефон 0899 979023

Когато някоя от страните е променила адреса си, без да уведоми за новия си адрес другата страна, съобщенията ще се считат за редовно връчени и когато са изпратени на стария адрес.

Чл. 31. При непостигане на съгласие между страните, спорните въпроси ще се отнасят за решаване пред компетентния съд.

Чл. 32. За неуредените по настоящия договор въпроси се прилагат разпоредбите на действащото законодателство.

Неразделна част от настоящия договор са:

1.Техническата спецификация – Приложение № 1 към публичната покана;

2. Ценово предложение – Приложение № 2 и

3. Техническо предложение – Приложение № 3.

Настоящият договор се състави и подписа в два еднообразни екземпляра, по един за всяка от страните.

**ВЪЗЛОЖИТЕЛ:.................... ИЗПЪЛНИТЕЛ:.....................**

/ ПРОФ.Д-Р СВЕТОСЛАВ СИМЕОНОВ/ име – заличено – чл. 2, ал. 1 ЗЗЛД /........................................./

**ГЛАВЕН СЧЕТОВОДИТЕЛ:**

/АНТОНИЯ СТОЙНОВА/

Заличени подписи – чл.2, ал.1 ЗЗЛД – лични данни;

Заличени печати – чл. 37, ал.1 от Закона за защита на конкуренцията (ЗЗК) – търговска тайна